Liptovsky Mikulašas

Liptovsky Mikulašas (svk. Liptovský Mikuláš) – šiaurės Slovakijos miestas, įsikūręs istoriniame turistiniame Liptovo regione, prie Vaho upės, šalia Žemųjų Tatrų kalnų. Administracinis Liptovsky Mikulašo apygardos (okres Liptovský Mikuláš) centras Žilinos krašte. Mieste gyvena apie 32,8 tūkst. žm. Istorija Gyvenvietė Liptószentmiklós pirmą kartą paminėta 1286 m. Vengrijos karaliaus Vladislovo IV. Iki pat 1918 m. miestas buvo Vengrijos karalystės sudėtyje. Apie Šv. Nikolajaus bažnyčią rašyta jau 1286 m. Mikulašas Liptove buvo svarbus amatų ir prekybos centras. Pirmoji batsiuvių gildija paminėta 1508 m. 1677 m. tapo Liptó grafystės (comitatus) administraciniu centru. 1713 m. apylinkėse buvo sugautas ir pakartas legendinis Karpatų vietinis „Robin Hudas“, pakelės plėšikų vadas Jurajus Janošikas. Mikulašas buvo vienas iš slovakų tautinio atgimimo centrų, vyko pasipriešinimas vengrų valdžios vykdomai nutautinimo politikai, čia susikūrė slovakų teatras, buvo kuriama tautinė literatūra. Tai truko maždaug 1780-1848 m. laikotarpiu, nors kai kurie istorikai mano, kad iki 1867 m. Turizmas Slovakijoje Mikulašas yra vienas svarbiausių turizmo centrų su gerai išlaikytais viduramžių architektūros statiniais. 2004 m. jame pastatytas modernus geoterminis akvaparkas „Tatralendas“. Čia prasideda ir baigiasi daugelis vasaros ir žiemos turistinių maršrutų į Žemųjų Tatrų nacionalinio parko draustinius ir garsius objektus, tarp kurių: Demanovska dolina (Demänovská dolina), Demanovskos Laisvės urvas (Demänovská jaskyňa Slobody), Demanovskos ledo urvas (Demänovská ľadová jaskyňa), didžiausias Jasnos slidinėjimo kurortas, Vlkolineco etnografinis kaimas, Liptovska Mara tvenkinys, senovės keltų tvirtovė Havranokas ir kt. Demografija Mikulašo miesto gyventojų tarpe sudaro (pagal 2001 m. duomenis): 94.07% slovakai, 2.30% romai, 2.10% čekai, 0.28% vengrai. Pagal priklausymą religinėms konfesijoms: 34.48% Romos katalikai, 32.26% netikintys, 26.85% liuteronai. Sportas Futbolas MFK Tatran Liptovský Mikuláš futbolo klubas Miesto stadionas, futbolo stadionas. Ledo rutulys Klubas MHk 32 Liptovský Mikuláš (Slovakijos ledo ritulio lyga , iki 2010 m.) Vandens sportas Vandens sporto (slalomo) centras Vaho upėje Transportas Pro miestą praeina Bratislavos-Košicės geležinkelio linija, greitkelis D1. Artimiausias tarptautinis oro uostas įsikūręs Poprade (Letisko Poprad-Tatry). Miestai partneriai Opava, Čekija Kiškerešas, Vengrija (Kiskőrös) Kalamarija, Graikija Ansi, Prancūzija Jefremovas, Rusija (Ефремов (город)) Dinkelandas, Olandija (Dinkelland) Galanta, Slovakija Kemis, Suomija Slovenske Konjicė, Slovėnija (Slovenske Konjice) Žyvecas, Lenkija (Żywiec) Galerija Šaltiniai Nuorodos Oficiali svetainė Archyvuota kopija 2007-09-27 iš Wayback Machine projekto.